ДОКЛАД НА КОМИСИЯТА

Годишен обобщен доклад за 2017 г. относно прилагането на схемата на разрешителни FLEGT, предвидена в Регламент (ЕО) № 2173/2005 от 20 декември 2005 г. за установяването на схема на разрешителни FLEGT за вноса на дървесина в Европейската общност

**1.** **Въведение и контекст**

През 2005 г. Европейският съюз (ЕС) прие Регламент (ЕО) № 2173/2005[[1]](#footnote-1) от 20 декември 2005 г. за установяването на схема на разрешителни FLEGT за вноса на дървесина в Европейската общност (наричан по-нататък „Регламентът за FLEGT“) като част от изпълнението на плана за действие на ЕС от 2003 г. за прилагане на законодателството в областта на горите, управлението и търговията (FLEGT)[[2]](#footnote-2). През 2008 г. Комисията също така прие Регламент (ЕО) № 1024/2008[[3]](#footnote-3) за определяне на подробни мерки за прилагането на Регламента за FLEGT.

В Регламента за FLEGT са определени правила за прилагане на схемата на разрешителни FLEGT чрез сключване на споразумения за доброволно партньорство (СДП) с държави производителки на дървесина, включващи изискване вносът в ЕС на изделия от дървен материал с произход от държавите партньори по FLEGT да бъде обхванат от разрешително FLEGT.

Схемата на разрешителни FLEGT започна да функционира на 15 ноември 2016 г., като първата държава беше Индонезия. През 2017 г. Индонезия беше единствената държава, която прилага такава схема.

В съответствие с член 8, параграф 1 от Регламента за FLEGT държавите членки са длъжни да представят годишни доклади, обхващащи предходната календарна година.

В съответствие с член 8, параграф 3 Комисията след това изготвя и прави обществено достъпен обобщен годишен доклад въз основа на информацията, подадена от държавите членки в техните годишни доклади.

В настоящия втори по ред доклад[[4]](#footnote-4) е представен анализ на първата пълна година на прилагане на схемата на разрешителни FLEGT в целия ЕС и са очертани заключения и следващите стъпки.

По-подробен анализ на националните доклади, изготвен за Комисията от консултантското дружество UNEP-WCMC, е на разположение на уебсайта на Комисията[[5]](#footnote-5). В него е посочено, че едва 21 държави членки са представили своите доклади в рамките на срока.

В съответствие с член 8, параграф 1 от Регламента за FLEGT държавите членки докладват относно:

1. количествата изделия от дървен материал, внесени в държавата членка съгласно схемата на разрешителни FLEGT, по позицията от Хармонизираната система (ХС) за стоките, определена в приложения II и III, и за всяка държава партньор;
2. броя на получените разрешителни FLEGT[[6]](#footnote-6), по позиция от ХС, посочена в приложения II и III, и за всяка държава партньор;
3. броя на случаите и количествата включени изделия от дървен материал, за които бе приложен член 6, параграф 1[[7]](#footnote-7) — относно пратките, които не са обхванати от разрешително FLEGT.

За да се улесни докладването от държавите членки, в съответствие с член 8, параграф 2 Комисията определи формата на докладите. С цел да се улесни мониторингът на схемата на разрешителни FLEGT форматът включва не само данните, които се изискват съгласно член 8, параграф 1, но и важна информация относно основните задължения на държавите членки по Регламента за FLEGT (например определен(и) компетентен(ни) орган(и), санкции), както и информация относно практическите аспекти във връзка с прилагането на схемата.

Форматът на докладване беше актуализиран за кампанията по докладване през 2017 г., като беше взет предвид съответният натрупан опит от първата кампания по докладване, обхващаща 2016 г. Форматът беше съгласуван с държавите членки в рамките на експертната група FLEGT/РЕСДМ. За да се намали административната тежест, докладването освен това беше осъществено чрез онлайн проучване, като някои раздели бяха предварително попълнени с информацията, подадена в предходния доклад.

1. **Прилагане — текущо състояние**

Съгласно Регламента за FLEGT държавите членки са длъжни да определят един или повече компетентни органи и да приемат ефективни, пропорционални и възпиращи санкции във връзка с правоприлагането на Регламента. Националните доклади са средство за оценяване на състоянието на прилагането и постигнатото ниво на съгласуваност между държавите членки.

* 1. **Определяне на компетентни органи**

В съответствие с член 7, параграф 1 от Регламента за FLEGT всички държави членки са определили един или повече компетентни органи (КО)[[8]](#footnote-8) и всички докладвали държави членки освен една (Португалия) са предоставили информация относно законодателния акт, с който се определят КО.

В 9 държави членки митниците са определени като КО за разрешителни FLEGT или като част от КО. В 19 държави членки митниците и КО представляват отделни органи. В тези държави членки е важно да се въведат подходящи правила, за да се гарантира ефективно сътрудничество между органите по отношение на обработването на разрешителните FLEGT, като КО трябва да бъдат в състояние да делегират съответните задачи на митниците и да получават необходимата информация за проверка дали дадено разрешително FLEGT отговаря на дадена пратка. Това делегиране на задачи е въведено във всички тези държави членки, или чрез споразумение, или чрез меморандум за разбирателство. Честотата и организацията на обмена на данни се различават в отделните държави членки.

* 1. **Количества внесени изделия от дървен материал и свързан с това брой** **на разрешителните FLEGT**

*Брой разрешителни*

През 2017 г. 26 държави членки (всички държави членки, с изключение на Латвия и Люксембург) са получили разрешителни FLEGT. Докладвано е, че са получени общо 28 826 разрешителни FLEGT, като броят на разрешителните се различава значително между отделните държави членки (фигура 1). Над 98 % (28 467) от получените разрешителни FLEGT са били утвърдени/одобрени от компетентните органи.

**Фигура 1**: Брой разрешителни FLEGT, получени през 2017 г.

*Внесени количества*

Въз основа на утвърдените разрешителни FLEGT през 2017 г. са били докладвани повече от 658 милиона kg дървесина и изделия от дървен материал с разрешително FLEGT[[9]](#footnote-9), [[10]](#footnote-10). Основните докладвани по тегло видове продукти с разрешителни FLEGT, внесени в ЕС, включват хартиени продукти (ХС 4802 и 4803), мебели (ХС 9403 и 9401), шперплат, фурнировани плоскости и подобен слоест дървен материал (ХС 4412), дърводелски изделия и части за конструкции от дърво (ХС 4418) и профилиран дървен материал (ХС 4409) (фигура 2). Основните държави членки вносителки на тези изделия са показани на фигура 3.

\*Шперплат, фурнировани плоскости и подобен слоест дървен материал. материал \* Шперплат, фурнировани плоскости и подобен слоест дървендървен материал.

**Фигура 2**: Количества на изделия с разрешително FLEGT, внесени от Индонезия в ЕС през 2017 г., докладвани по тегло (kg)\*\*\*, по код по ХС\*\*, въз основа на утвърдени разрешителни FLEGT (вж. приложение А за пълното описание на кодовете по ХС). \*\* Когато е възможно, кодовете по ХС са били сведени до 6 цифри; 4-цифрените кодове по ХС включват само търговски операции, докладвани от държавите членки на равнище 4-цифрен код. \*\*\* Количествата са докладвани по тегло въз основа на 28 331 (> 99 %) от разрешителните FLEGT, което може да не е представително за всички търговски операции.



**Фигура 3**: Основните държави — членки на ЕС, вносителки на шестте основни групи изделия с разрешително FLEGT от Индонезия в ЕС през 2017 г., докладвани по тегло (kg) и по код по ХС\* (вж. приложение А за пълното описание на кодовете по ХС). \* Когато е възможно, кодовете по ХС са били сведени до 6 цифри; 4-цифрените кодове по ХС включват само търговски операции, докладвани от държавите членки на равнище 4-цифрен код.

*Внесени таксони*

Информация относно таксоните в търговията беше предоставена от 23 от общо 26-те държави членки, докладвали относно търговските операции през 2017 г. Унгария, Нидерландия и Обединеното кралство, на които взети заедно се падат 311,1 милиона kg дървесина въз основа на утвърдени разрешителни FLEGT, не са предоставили информация относно търгуваните растителни видове. Освен това над 498 000 kg дървесина въз основа на утвърдени разрешителни FLEGT са докладвани от останалите 23 държави членки, без да са посочени таксони.

Общо 115 различни растителни видове и 57 таксона на по-високо равнище (например родове) са докладвани поотделно въз основа на данните от утвърдени разрешителни FLEGT през 2017 г. (обхващащи 176,5 милиона kg), заедно с допълнителни 170,7 милиона kg пратки от смесени таксони. Когато са посочени отделни таксони, най-големите количества търгувани таксони по тегло са *Acacia mangium* (черна акация), *Shorea* (меранти) и *Tectona grandis* (тиково дърво).

*Обработване на разрешителни FLEGT*

Системата FLEGIT/TRACES[[11]](#footnote-11) е била използвана за обработване на разрешителни FLEGT в 20 държави членки, докато 9 държави членки са използвали национални системи; Австрия докладва, че е използвала както системата FLEGIT/TRACES, така и национална система. Държавите членки докладваха и относно формата, в който са подавани разрешителните FLEGT; 14 докладваха, че са получили разрешителни FLEGT в повече от един формат. Общо 19 държави членки са докладвали за подаване на разрешителни на хартиен носител, 18 са докладвали за подаване на разрешителни чрез системата FLEGIT/TRACES, 3 — за подаване чрез национални електронни системи и 2 — за подаване по електронна поща.

* 1. **Допълнителни проверки на разрешителните FLEGT и пратките**

В съответствие с член 5, параграф 4 от Регламента за FLEGT КО решават относно необходимостта от по-нататъшно проверяване на пратките, като използват подход, базиращ се на риска. В 22 държави членки съществуват разпоредби за извършване на допълнителни проверки на разрешителните FLEGT, а в 23 държави членки — разпоредби за извършване на допълнителни проверки на пратки по FLEGT (приложение Б, таблици 1 и 2). През 2017 г. са били извършени допълнителни проверки на общо 1 144 разрешителни FLEGT (например чрез свързване с информационното звено за разрешителните (ИЗР) на Индонезия, с цел извършване на допълнителна проверка), като такива проверки са извършени от 17 държави членки. В допълнение Нидерландия докладва, че е извършвала допълнителни проверки всекидневно, но не е регистрирала броя на проверките, за да ограничи административната тежест.

В докладите на държавите членки са използвани редица критерии за риск, с които се установява дали са необходими допълнителни проверки на разрешителни или пратки по FLEGT, включително в случаи на несъответствие между информацията в разрешителното FLEGT и останалите документи (приложение Б, таблици 1 и 2). Деветнадесет държави членки докладваха, че използват Информационната система за законността на дървения материал на Индонезия (Sistem Informasi Legalitas Kayu — „SILK“) за проверка на разрешителните FLEGT, които са получили от оператори, включително 6 държави членки, които докладваха, че използват SILK „понякога“.

През 2017 г. от 12 държави членки са извършени общо 218 физически проверки на лицензирани по FLEGT пратки, като в 94,6 % от случаите пратката съответства на данните в разрешителното FLEGT.

В съответствие с член 3, параграф 2 от Регламент (ЕО) № 1024/2008 Комисията е предоставила — и при необходимост продължава да предоставя — на държавите членки наименованията и другите съответни данни на издаващите разрешителни органи, определени от Индонезия, заверени образци на печатите и подписите за всеки издаващ разрешителни орган и образци на шаблона на разрешителното FLEGT, използван от Индонезия.

* 1. **Разпоредби относно санкции**

Съгласно член 5, параграф 8 от Регламента за FLEGT „*[в]сяка държава членка определя санкциите, които следва да бъдат налагани, когато са нарушени разпоредбите на настоящия регламент. Тези санкции следва да са ефективни, съответстващи на нарушението и с възпиращ ефект.*“. Осемнадесет държави членки са въвели разпоредби за административни глоби, 16 — за глоби с наказателно-правен характер, 20 — за лишаване от свобода, 5 — за временно отнемане на правото на органа на търговска дейност и 8 — за предупреждения за корективни действия или предупредителни писма. Потенциалните максимални санкции за лишаване от свобода варират от 1 месец до 15 години (16 държави членки докладваха за потенциални максимални санкции от 1—5 години).

В съответствие с член 5, параграф 7 от Регламента за FLEGT митническите органи могат временно да спрат или да задържат изделията от дървен материал, когато имат причини да смятат, че разрешителното може да е невалидно. 23 държави членки докладваха, че могат да изземват изделия от дървен материал, а 21 докладваха, че в националното им законодателство е предвидена възможност за разпореждане с конфискуваната дървесина (фигура 4). За случаите, в които в националното законодателство е предвидена разпореждане с конфискуваната дървесина, 10 държави членки докладваха, че това е отговорност на митническите органи, а 5 докладваха, че това е отговорност на КО.



**Фигура 4:** Държави членки, в които (А) санкциите включват изземване или конфискуване на пратките с дървесина, (Б) разпоредби за разпореждане на конфискуваната дървесина са установени в националното законодателство.

* 1. **Наложени санкции**

За 2017 г. 11 държави членки докладваха, че не са одобрили[[12]](#footnote-12) взети заедно общо 107 разрешителни FLEGT, като Италия не е одобрила най-голям брой разрешителни (63) (фигура 5). През 2017 г. две държави членки (Австрия и Естония) са приложили член 6, параграф 1[[13]](#footnote-13) в общо 4 случая на пратки с тегло 4 475 kg, като при всеки един от тези случаи това е довело до административни санкции. Една държава членка (Германия) е приложила член 6, параграф 2[[14]](#footnote-14) поради предполагаемо фалшифицирано разрешително.

 

**Фигура 5:** Брой неодобрени разрешителни FLEGT през 2017 г.

* 1. **Такси за обработване на разрешителни FLEGT**

Съгласно член 5, параграф 6 от Регламента за FLEGT държавите членки могат да събират такси за обработването на разрешителните FLEGT. Шест държави членки докладвахали, че го правят, като таксите варират от около 11 евро (9,60 британски лири) до 105,90 евро (приложение Б, таблица 3).

**2.7** **Други мерки за прилагане**

21 държави членки предоставиха информация относно други мерки за прилагане и съответни предизвикателства. 10 от тях докладваха, че са си сътрудничили с други КО и 6 — с Европейската комисия; тези случаи на сътрудничество са оценени като положителни. Една или повече държави членки посочиха няколко предизвикателства пред прилагането, включително: необходимостта от повече практически насоки относно прилагането на Регламента за FLEGT по места (например предназначени за митническите служители), от улесняване на ползването на системата FLEGIT, както и от по-широк достъп на КО до данните в SILK. Държавите членки също така коментират проблеми, произтичащи от получаването на непълни или повредени разрешителни FLEGT, проблеми, свързани с несъответстваща информация между разрешителните FLEGT и митническите декларации, както и административната тежест при решаването на тези проблеми.

**3. Заключения**

Вторият доклад относно прилагането на схемата на разрешителни FLEGT показва, че е постигнат добър напредък. През 2017 г. — първата пълна година на прилагане на схемата на разрешителни FLEGT — бяха получени 28 826 разрешителни, 98 % от които бяха одобрени (което съответства на над 658 милиона kg дървесина и изделия от дървен материал). Докладвано е положително сътрудничество между КО и с Комисията. Броят на държавите членки, които събират такси за обработването на разрешителни FLEGT, е нараснал, като диапазонът на таксите е малко по-малък в сравнение с докладвания за предходния период.

Все още съществуват някои предизвикателства, включително несъответстващата информация между разрешителните FLEGT и митническите декларации и ограничения достъп на държавите членки до данните в SILK.

**4. Следващи стъпки**

Комисията ще продължи да работи в сътрудничество с държавите членки за ефективното и съгласувано прилагане на Регламента за FLEGT навсякъде в ЕС, включително, когато е необходимо, чрез изготвяне на допълнителни документи с насоки и преработване на документа *„Митници и FLEGT — насоки за прилагане“* в контекста на натрупания опит. Комисията също така ще продължи да работи в сътрудничество с държавите членки за подобряване на докладването, включително последователното докладване на данни относно разрешителните FLEGT и митническите декларации, последователното използване на мерни единици, както и за допълнително подобряване на формата на докладване, като взема предвид натрупания опит. Освен това Комисията ще насърчи държавите членки, които понастоящем не използват FLEGIT/TRACES, да го правят, тъй като наред с другото, то ще улесни докладването. И накрая, Комисията ще продължи да работи за допълнително подобряване на информационно-технологичната система FLEGIT/TRACES, като взема предвид опита и предложенията на държавите членки, и да си сътрудничи по отношение на обмена на данни с държавите членки, които са разработили свои собствени национални електронни системи.

Успоредно с това Комисията ще продължи да работи в тясно сътрудничество с индонезийските органи за преодоляване на горепосочените проблеми и предизвикателства като част от по-широкообхватните обсъждания във връзка с прилагането на СДП за FLEGT между ЕС и Индонезия и наблюдението на неговото въздействие. Комисията също така започна пилотна дейност заедно с Индонезия по интегрирането на съответните информационно-технологични системи, т.е. FLEGIT/TRACES и SILK, за преминаване към изцяло електронна система за разрешителни в бъдеще.

**Приложение А**

**Кодовете по Хармонизираната система (ХС) на внесените през 2017 г. изделия по FLEGT**

| Код по ХС | Подробности  |
| --- | --- |
| 4407 | Дървен материал, нарязан или бичен надлъжно, цепен или кръгообразно нарязан, рендосан, шлифован или клинозъбно съединен, с дебелина над 6 mm |
| 4407.25 | Тропически дървесни видове; дървен материал от тъмночервено меранти, светлочервено меранти и меранти бакау, нарязан или бичен надлъжно, цепен или кръгообразно нарязан, дори рендосан, шлифован или клинозъбно съединен, с дебелина, по-голяма от 6 mm |
| 4409 | Дървен материал (включително паркетни дъски и фризи, несглобени), профилиран (нутван, федерован, жлебован, фалцован, кантован, свързан под формата на V, формован за корнизи, със заоблени ръбове или обработен по подобен начин) по дължината на един или на няколко ръбове или страни, дори рендосан, шлифован или клинозъбно съединен |
| 4409.22 | Тропически дървесни видове (включително паркетни дъски и фризи), профилирани по дължината на един или на няколко ръбове или страни, дори рендосани, шлифовани или клинозъбно съединени |
| 4409.29 | Дървен материал (включително паркетни дъски и фризи, несглобени), профилиран (нутван, федерован, жлебован, фалцован, кантован, свързан под формата на V, формован за корнизи, със заоблени ръбове или обработен по подобен начин) по дължината на един или на няколко ръбове или страни, дори рендосан, шлифован или клинозъбно съединен, различен от иглолистния (не от ратан) |
| 4412 | Шперплат, фурнировани плоскости и подобен слоест дървен материал |
| 4412.31 | Шперплат, съставен от дървесни листове (различни от бамбука), с единична дебелина 6 mm или повече, с най-малко един външен пласт от тропическите дървесни видове |
| 4412.94 | с дъсчена, летвена или лентова сърцевина (не от бамбук и различна от шперплат, съставен само от дървесни листове, с единична дебелина 6 mm или по-малко) |
| 4414 | Дървени рамки за картини, фотографии, огледала или други подобни артикули (не от бамбук или ратан) |
| 4418 | Дърводелски изделия и части за конструкции от дърво, включително порестите дървесни плочи, съединени плочи за подови настилки и покривните шиндри („shingles“ и „shakes“), от дървен материал |
| 4418.20 | Дървесина; врати и техните каси и прагове |
| 4418.99 | Дървесина; дърводелски изделия и части за конструкции от дърво, различно от бамбук, некласифицирани другаде в позиция 4418 |
| 4421 | Изделия от дървен материал, некласифицирани другаде в позиции 4414—4420 |
| 4421.99 | Дървесина; не от бамбук, изделия, некласифицирани другаде в позиции 4414—4420 (с изключение на закачалки за облекло) |
| 4703 | Химична дървесна маса, натронова или сулфатна, различна от масата за разтваряне |
| 4802 | Хартии и картони, непокрити, от видовете, използвани за писане, печатане или други графични цели, и хартии и картони за карти или за ленти за перфориране, на роли или на листа, различни от хартиите от позиции 4801 или 4803; хартии и картони, произведени на отделни листа (ръчно отлята хартия): |
| 4802.56 | Непокрити хартии и картони (различни от позиция 4801 или 4803), използвани за печатане, писане или графични цели, с 10 % или по-малко тегловно механично или химико-механично обработено влакно, с тегло 40—150 g/m2, на листове с размери 435 mm или по-малко на 297 mm или по-малко (несгънати) |
| 4803 | Хартии от видовете, използвани за направа на салфетки за почистване на грим, на хартии за подсушаване на ръцете, на салфетки или на подобни; хартии за домакинска или хигиенна употреба; целулозна вата и платна от целулозни влакна, на роли с ширина над 36 cm или листове с правоъгълна форма, като едната им страна надвишава 36 cm, когато не е сгънат |
| 4804 | Крафтхартии и крафткартони, непромазани, на роли или на листове, различни от тези в позиция 4802 или 4803 |
| 4810 | Хартии и картони, на които едната или двете страни са покрити с каолин или други неорганични вещества, със или без свързващи материали, с изключение на всякакво друго покритие, дори повърхностно оцветени, повърхностно декорирани или печатани, на роли или на листове с квадратна или правоъгълна форма, с всякакви размери (с изключение на недървесни и рециклирани материали) |
| 4821 | Етикети от всякакъв вид, от хартия или картон, напечатани или не |
| 9401 | Мебели за сядане (с изключение на тези от позиция 9402), дори превръщащи се на легла, и техните части |
| 9401.69 | Други мебели за сядане; с рамки от дърво, нетапицирани (с изключение на медицинска, хирургическа, стоматологична, ветеринарна или фризьорска мебел) |
| 9403 | Други мебели и техните части |
| 9403.60 | Други мебели; от дървен материал, които не са предназначени за използване в офиси, кухни или спални |

**Приложение Б**

**Таблица 1: Критерии, използвани за определяне на необходимостта от допълнителна проверка на разрешително FLEGT, когато има сигнал от държавите членки**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Държава | Агенция, която извършва проверките\* | Вид | Оператор | Обем/тегло на пратката | Кодове по ХС | Държава на произход | Несъответствие на информацията в документа | Други проблеми\*\* |
| Австрия | КО |  |  |  |  |  |  |   |
| Белгия | КО и М |  |  |  |  |  |  |   |
| България | КО |  |  |  |  |  |  |   |
| Кипър | КО |  |  |  |  |  |  | Непосочени конкретно |
| Чешка република | КО и М |  |  |  |  |  |  | Непосочени конкретно |
| Дания | КО |  |  |  |  |  |  | Непосочени конкретно |
| Естония | М |  |  |  |  |  |  | Например предоставено е само копие от разрешителното FLEGT |
| Финландия | КО |  |  |  |  |  |  | Разрешителното не съществува в базата данни на SILK, липсват печат и/или подпис, разрешителното не е отпечатано върху официална бланка |
| Германия | КО |  |  |  |  |  |  | Сравнение с информацията в разрешителното в SILK |
| Унгария | КО |  |  |  |  |  |  | Непосочени конкретно |
| Ирландия | КО |  |  |  |  |  |  | Сравнение с информацията в разрешителното в SILK |
| Италия | КО и М |  |  |  |  |  |  |   |
| Латвия | КО  |  |  |  |  |  |  | Проверки от страна на КО на законността на разрешителните в Информационната система за законността на дървения материал на Индонезия |
| Литва | М |  |  |  |  |  |  | Непосочени конкретно |
| Малта | КО и М |  |  |  |  |  |  | Непосочени конкретно |
| Нидерландия | КО |  |  |  |  |  |  | Непосочени конкретно |
| Полша | КО |  |  |  |  |  |  | Съмнения, свързани с автентичността на подписа, положен върху разрешителното FLEGT |
| Словакия | КО |  |  |  |  |  |  |   |
| Словения | КО и М |  |  |  |  |  |  | Непосочени конкретно |
| Испания | КО |  |  |  |  |  |  | [Когато разрешителното не съществува, не съответства на SILK или е изтекло] |
| Швеция | КО и други (ИЗР) |  |  |  |  |  |  | Разрешителното няма подпис, печат и друга задължителна информация; подписът липсва в SILK или вече не е валиден; разрешителното вече не е валидно. |
| Обединено кралство | КО |  |  |  |  |  |  | Несъответствие между търговските тарифни кодове на Обединеното кралство и Индонезия |

\* КО = Компетентен орган; М = митница.

\*\* Текстът в квадратни скоби „[ ]“ е преведен или обобщен от коментарите, предоставени от държавите членки.

**Таблица 2: Критерии, използвани за определяне на необходимостта от допълнителна проверка на пратка с разрешително FLEGT, докладвани от държавите членки**

| Държава | Агенция, която извършва проверките\* | Вид | Оператор | Обем/тегло на пратката | Кодове по ХС | Държава на произход | Несъответствие на информацията в документа | Други проблеми с разрешителното FLEGT | Проверки на случаен принцип | Други въпроси |
| --- | --- | --- | --- | --- | --- | --- | --- | --- | --- | --- |
| Австрия | КО и М |  |  |  |  |  |  |  |  |  |
| Белгия | М и други \*\* |  |  |  |  |  |  |  |  |  |
| България | М и други (Изпълнителна агенция по горите) |  |  |  |  |  |  |  |  |  |
| Хърватия | М |  |  |  |  |  |  |  |  |  |
| Кипър | КО и други (неуточнено) |  |  |  |  |  |  |  |  |  |
| Чешка република | КО и М |  |  |  |  |  |  |  |  |  |
| Дания | КО, М и други (неуточнено) |  |  |  |  |  |  |  |  |  |
| Естония | М и други (неуточнено) |  |  |  |  |  |  |  |  |  |
| Финландия | КО и М |  |  |  |  |  |  |  |  |  |
| Франция | М и други (неуточнено) |  |  |  |  |  |  |  |  |  |
| Германия | КО и М |  |  |  |  |  |  |  |  |  |
| Ирландия | КО |  |  |  |  |  |  |  |  |  |
| Италия | КО и М |  |  |  |  |  |  |  |  |  |
| Литва | М и други (неуточнено) |  |  |  |  |  |  |  |  |  |
| Малта | КО, М и други (неуточнено) |  |  |  |  |  |  |  |  |  |
| Нидерландия | М и други (неуточнено) |  |  |  |  |  |  |  |  |  |
| Полша | М и други (неуточнено) |  |  |  |  |  |  |  |  |  |
| Румъния | КО, М и други (неуточнено) |  |  |  |  |  |  |  |  |  |
| Словакия | КО и М |  |  |  |  |  |  |  |  |  |
| Словения | КО, М и други (финансова администрация) |  |  |  |  |  |  |  |  |  |
| Испания | КО и М |  |  | \*\*\* |  |  |  |  |  |  |
| Швеция | М |  |  |  |  |  |  |  |  |  |
| Обединено кралство | М и други (гранична охрана) |  |  |  |  |  |  |  |  |  |

\* КО = Компетентен орган; М = митница.

\*\* Белгийският компетентен орган планира да извърши допълнителни проверки, основани на риска (вид, обем, кодове по ХС, държава на произход), в сътрудничество с митницата.

\*\*\* Испания: митницата проверява дали теглото на пратката не надвишава с 10 % посоченото тегло в разрешителното.

**Таблица 3: Приблизителни равнища на таксите и основа за изчисление в държавите членки, които налагат такси на вносителите за обработването на разрешителните FLEGT**

|  |  |  |
| --- | --- | --- |
| Държава | Равнище на таксата [преобразувано] | Основа за изчисление |
| Австрия | 105,90 EUR | Таксите са изчислени въз основа на:— вноса като бройки от началото на 2015 г. до края на май 2016 г.— приблизителното време, необходимо за проверка на разрешително в офиса— приблизителните продължителност и разходи (работно време, пътни разходи) за физическите проверки |
| Белгия | 50 EUR (само за пратки >500 kg) | Правно основание за такса |
| Финландия | 70 EUR | Правно основание за такса, въз основа на средното време, прекарано от персонала в обработване на разрешително FLEGT |
| Гърция | 100 EUR | Правно основание за такса |
| Италия | 50 EUR | Въз основа на средното време, прекарано от персонала в обработване на разрешително FLEGT |
| Обединено кралство | 9,60 GBP [11,26 EUR] | Правно основание за такса, въз основа на средното време, прекарано от персонала в обработване на разрешително FLEGT |

1. ОВ L 347, 30.12.2005 г., стр. 1. [↑](#footnote-ref-1)
2. COM/2003/0251 final. [↑](#footnote-ref-2)
3. OВ L 277, 18.10.2008 г., стр. 23. [↑](#footnote-ref-3)
4. Първият доклад обхваща периода 15 ноември — 31 декември 2016 г., COM/(2018/)448 final. [↑](#footnote-ref-4)
5. <http://ec.europa.eu/environment/forests/flegt.htm> [↑](#footnote-ref-5)
6. Т.е. броя разрешителни, внесени в КО. [↑](#footnote-ref-6)
7. Т.е. като се действа в съответствие с националното законодателство в случай на пратки, които не са обхванати от разрешително FLEGT. [↑](#footnote-ref-7)
8. Вж. <http://ec.europa.eu/environment/forests/pdf/list_competent_authorities_flegt.pdf> [↑](#footnote-ref-8)
9. В над 99 % (28 331) от утвърдените разрешителни FLEGT бе докладвано теглото на търгуваната стока; в 136-те случая, в които не е докладвано тегло, са докладвани допълнително 443 m3 и 801 913 бройки изделия.

За да се избегне двойното отчитане, когато дадено количество е докладвано в повече от една мерна единица, се отдадеа предпочитание на теглото пред обема или бройката на изделията, тъй като това бе най-често докладваната мерна единица. Когато не е докладвано тегло, се отдаде предпочитание на обема пред бройката на изделията. [↑](#footnote-ref-9)
10. Настоящият доклад съдържа само данни от разрешителните FLEGT. Въпреки че държавите членки са докладвали и данни от митническите декларации, те невинаги са били пряко съпоставими с данните въз основа на разрешителните FLEGT поради използването на различни мерни единици. [↑](#footnote-ref-10)
11. FLEGIT/TRACES е уеб приложение — компонент от системата TRACES NT (TRAde Control and Expert System, New Technology, интегрирана компютризирана ветеринарна система, нова технология) — и може да се използва от вносителите в ЕС и техните представители, компетентните органи за FLEGT на държавите членки и митниците на ЕС за електронна проверка и управление на разрешителните FLEGT по бърз и сигурен начин. [↑](#footnote-ref-11)
12. Това може да включва разрешителни FLEGT, които са били отхвърлени, и такива, които не са взети под внимание (например случаи, когато са представени разрешителни FLEGT за изделия от дървен материал, които не са обхванати от СДП с Индонезия). [↑](#footnote-ref-12)
13. В член 6, параграф 1 се посочва, че ако компетентните органи установят, че дадена пратка не е обхваната от разрешително FLEGT и съответно вносът ѝ е забранен, те действат в съответствие с действащото им национално законодателство. [↑](#footnote-ref-13)
14. Член 6, параграф 2: Държавите членки нотифицират Комисията за всяка информация, която предполага, че разпоредбите на настоящия регламент се заобикалят или са били заобиколени. [↑](#footnote-ref-14)